కంగనా రనౌత్

కంగనా రనౌత్ (జననం 1987 మార్చి 23) ప్రముఖ భారతీయ నటి. బాలీవుడ్ లో అతి ఎక్కువ పారితోషికం తీసుకునే నటుల్లో ఈమె ఒకరు. ఉన్నది ఉన్నట్టు మాట్లాడే విషయంలోనూ, ఫ్యాషన్ గా ఉండే నటిగానూ మీడియాలో ఎక్కువ ప్రసిద్ధమయ్యారు కంగనా. ఆమె ఇప్పటివరకూ మూడు జాతీయ పురస్కారాలు, నాలుగు ఫిలింఫేర్ పురస్కారాలు అందుకున్నారు.

హిమాచల్ ప్రదేశ్ లోని భంబ్లా అనే పల్లెటూరిలో జన్మించారు కంగనా. ఆమె తల్లిదండ్రుల  గట్టి పట్టుదల  ప్రకారం డాక్టర్ అవ్వాలని  అనుకునేవారు ఆమె చిన్నప్పుడు. కానీ తన 16వ ఏట తన  కెరీర్  తానే  నిర్మించుకోవాలనే సంకల్పంతో ఢిల్లీ వెళ్ళిపోయారు. ఆ  తరువాత  కొన్నాళ్ళకు  మోడల్  అయ్యారు  కంగనా. నాటక దర్శకుడు అరవింద్ గౌర్ శిక్షణలో నటన నేర్చుకున్న ఆమె 2006లో గాంగ్ స్టర్ సినిమాతో తెరంగేట్రం చేశారు. ఆ సినిమాకి ఫిలింఫేర్ ఉత్తమ నటి డెబ్యూ పురస్కారం అందుకున్నారామె. వోహ్ లమ్హే (2006), లైఫ్ ఇన్ ఎ.. మెట్రో (2007), ఫ్యాషన్ (2008) సినిమాల్లోని ఆమె నటనకు ప్రేక్షకుల, విమర్శకుల ప్రశంసలు అందుకున్నారు కంగనా. ఈ మూడు సినిమాలకు జాతీయ, ఫిలింఫేర్ ఉత్తమ సహాయ నటి పురస్కారాలు అందుకున్నారు ఆమె.

రాజ్: ది మిస్టరీ కంటిన్యూస్ (2009), వన్స్ అపాన్ ఎ టైమిన్ ముంబై (2010) వంటి హిట్ సినిమాల్లో నటించారు కంగనా. మానసిక ఇబ్బందులతో ఉండే పాత్రల్లో ఎక్కువగా నటించడంతో కొన్ని విమర్శలు ఎదురైనా, ఆమె నటనకు మాత్రం ప్రశంసలే లభించాయి. 2011లో మాధవన్ తో కలసి నటించిన తను వెడ్స్ మను సినిమా మంచి విజయం సాధించింది. ఆ తరువాత ఆమె గ్లామర్ పాత్రల్లో నటించిన కొన్ని సినిమాలు ఫ్లాప్ అయ్యాయి. హృతిక్ సరసన ఆమె నటించిన క్రిష్ 3 (2013) సినిమా బాలీవుడ్ లో అత్యంత ఎక్కువ వసూళ్ళు సాధించిన సినిమాల్లో  ఒకటిగా నిలిచింది. ఆ తరువాత ఆమె నటించిన క్వీన్ (2014) సినిమాలో ఆమె నటించిన పాత్రకు మంచి గుర్తింపు రావడమే కాక జాతీయ, ఫిలింఫేర్ ఉత్తమ నటి పురస్కారాలు అందుకున్నారు కంగనా. 2015లో తను వెడ్స్ మను రిటర్న్స్ సినిమాలో ద్విపాత్రాభినయం చేశారు ఆమె. ఈ సినిమా కమర్షియల్ గా పెద్ద హిట్ అయింది. ఈ సినిమాలోని ఆమె నటనకు ఫిలింఫేర్ విమర్శకుల పురస్కారం, వరుసగా రెండో జాతీయ ఉత్తమ నటి పురస్కారాలు లభించాయి.

 తొలినాళ్ళ జీవితం, నేపథ్యం 
23 మార్చి 1986న హిమాచల్  ప్రదేశ్ మండి జిల్లాలోని భంబ్లా  అనే చిన్న పట్టణం (ప్రస్తుతం సురజ్ పూర్) లో రాజ్ పుత్ కుటుంబంలో  జన్మించారు కంగనా.ANI (21 May 2016). Singh, Prashant (23 March 2013). Deshmukh, Ashwini (1 July 2011). Sharma, Chander S. (21 December 2004).  ఆమె తండ్రి అమర్ దీప్ రనౌత్  వ్యాపారవేత్త, తల్లి ఆశా పాఠశాలలో ఉపాధ్యాయిని."Biography of Kangna Ranaut" .  ఆమెకు అక్క రంగోలీ, తమ్ముడు అక్షత్  ఉన్నారు.Singh, Suhani (5 March 2014). KBR, Upala (3 December 2010).  కంగనా ముత్తాత సంజు సింగ్ రనౌత్ ఎమ్మెల్యేగా వ్యవహరించారు. ఆమె తాత  ఐ.ఎ.ఎస్ అధికారిగా పనిచేశారు.Gupta, Priya (13 March 2013).  భంబ్లాలోని వారి పూర్వీకుల హవేలీలో ఉమ్మడి కుటుంబంలో పెరిగారు కంగనా.Dobhal, Pratishtha (October 2010). 

చిన్నప్పట్నుంచీ పట్టుదల గల వ్యక్తిత్వం  తనదని వివరిస్తారు కంగనా. తన తండ్రి తమ్ముడికి ప్లాస్టిక్ గన్ తెచ్చి, తను ఆడుకోవడానికి మామూలు బొమ్మలు తెస్తే ఈ తేడా చూపొద్దనీ అబ్బాయిలు ఆడుకునేవాటితో తానూ ఆడుకుంటానని చెప్పవారని ఒక ఇంటర్వ్యూలో వెల్లడించారు ఆమె.Ahmed, Afsana (7 July 2013).  అందరు ఆడపిల్లలూ వేసుకునే బట్టలు కాక, తన కంటూ విలక్షణమైన ఫ్యాషన్ సృష్టించుకునేవారట కంగనా. చండీగఢ్ లోని డిఎవి పాఠశాలలో చదువుకున్నారు ఆమె. సైన్స్ బాగా ఇష్టంగా చదివేవారు. చదువులో ఎప్పుడు ముందు ఉండేవారట కూడా.Thind Joy, Jagmita (23 April 2012). "Kangana Ranaut: Enjoyed the anonymity that came with studying abroad" .  మొదట్లో తన తల్లిదండ్రుల పట్టుదల ప్రకారం డాక్టర్ అవ్వాలని అనుకునేవారు ఆమె.Nag, Nilanjana (1 June 2010).  అయితే 12వ క్లాస్ చదివేటప్పుడు ఒక యూనిట్ టెస్ట్ లో కెమిస్ట్రీ సబ్జెక్టులో ఫెయిల్ కావడంతో తన డాక్టర్ కలల్ని వదిలేసుకుని వైద్య విద్యకు ఎంట్రెన్స్ పరీక్ష అయిన అఖిలభారత వైద్య పరీక్షకు హాజరు కూడా కాలేదు కంగనా. తన 16వ ఏట ఢిల్లీకి  నివాసం మార్చారు ఆమె."Kangana Ranaut bares her soul".  వైద్య విద్య చదవనని ఆమె తీసుకున్న నిర్ణయంతో ఆమె తల్లిదండ్రులు తీవ్ర నిరాశకు గురయ్యారు. లక్ష్యం లేకుండా ఉంటే తనకు నచ్చదని ఆమెపై వత్తిడి తీసుకొచ్చేవారట ఆమె తండ్రి.

ఢిల్లీ వెళ్ళాకా ఏం పనిచేద్దామా అని అనుకుంటూ ఉండగా, ఎలైట్ మోడలింగ్ ఏజెన్సీ వారు తమకు మోడలింగ్ చేయమని ఆమెను అడిగారు. దాంతో కొన్నిరోజులు మోడలింగ్ చేసిన ఆమె ఆ వృత్తిలో సృజనాత్మకత  లేదు అని భావించి మానేశారు కంగనా. అస్మితా థియేటర్ గ్రూప్ లో చేరి అరవింద్ గౌర్ వద్ద నటనలో శిక్షణ తీసుకున్నారు కంగనా.Mahajan, Esha (18 June 2012).  గిరీష్ కర్నాడ్ రచించిన ప్రముఖ నాటకం తలెదండాలో కూడా నటించారు ఆమె. అరవింద్ గౌర్ దర్శకత్వంలో ఇండియా హబిటెట్ సెంటర్ లో జరిగిన వర్క్ షాప్ లో ఎన్నో నాటకాల్లో నటించారు కంగనా."10 things you didn't know about Kangna Ranaut".  ఒక నాటకం జరిగే సమయంలో సహ నటుడు రాకపోవడంతో కంగనా ఆమె పాత్ర, అతని పాత్రా కూడా నటించి అందరి మెప్పులూ పొందారు.Uniyal, Parmita (22 March 2014).  ప్రేక్షకుల స్పందన చూసి సినిమాల్లో నటించడానికి నిర్ణయించుకున్నారు ఆమె. దాంతో తన నివాసాన్ని ముంబైకి మార్చారు. అక్కడ ఆశాచంద్రా డ్రామా స్కూల్లో నాలుగు నెలల కోర్సులో చేరారు కంగనా.Sahani, Alaka (23 March 2014). 

ఈ సమయంలో డబ్బు  కోసం ఆమె ఎన్నో కష్టాలు అనుభవించారు కంగనా. తండ్రితో గొడవల కారణంగా ఆయన ఇచ్చే డబ్బు కూడా కాదన్నారు ఆమె. దాంతో చాలారోజులు బ్రెడ్, పచ్చడి మాత్రమే తినేవారట. తర్వాత్తర్వాత తండ్రితో గొడవ పెట్టుకున్నందుకు చాలా బాధపడేవారట. ఆమె  సినిమాల్లో నటించడం ఆమె బంధువులకు కూడా ఇష్టం లేదు. అందుకే చాలారోజుల వరకు ఆమెతో వారెవరూ మాట్లాడలేదు. 2007లో లైఫ్  ఇన్ ఎ.. మెట్రో సినిమా విడుదల సమయంలో తిరిగి వారందరితో కలిశారు కంగనా.

 కెరీర్ 

 2004–08: మొదటి సినిమా, గుర్తింపు 
alt=Kangana Ranaut is smiling away from the camera|thumb|2006 గ్లోబల్ ఇండియన్ ఫిలిం పురస్కారాల్లో గాంగ్ స్టర్ సినిమాకు ఉత్తమ నటి డెబ్యూ పురస్కారం అందుకుంటున్న సమయంలో మాట్లాడుతున్న కంగనా."Kangana Ranaut new face of 2006". 
2004లో నిర్మాతలు రమేష్ శర్మ, పహ్లజ్ నిలనిలు కంగనా దీపక్ శివదసని దర్శకత్వంలో ఐ లవ్ యూ బాస్ సినిమాతో తెరంగేట్రం చేస్తారని ప్రకటించారు.Shah, Kunal M. (1 April 2009).  ఆ తరువాతి ఏడాది ఒక ఏజెంట్ ఆమెను నిర్మాత మహేష్ భట్ కార్యాలయానికి తీసుకెళ్ళగా, అక్కడ దర్శకుడు అనురాగ్ బసుతో పరిచయం అయింది. బసు ఆమెను గాంగ్ స్టర్ సినిమాలో నటించేందుకు ఆడిషన్ చేశారు."Chitrangada Singh's loss was Kangana Ranaut's gain".  కానీ ఈ పాత్రకు ఆమె వయసు సరిపోదని భావించిన ఆయన చిత్రాంగద సింగ్ ను చేయమని అడిగారు. కానీ సమయానికి చిత్రాంగద అందుబాటులో లేకపోవడంతో కంగనాతోనే సినిమా చేశారు బసు. దాంతో ఆమె ఐ లవ్ యూ బస్ సినిమా నుండి బయటకు వచ్చేశారు. 2006లో విడుదలైన ఈ సినిమా కమర్షియల్ గానూ, విమర్శనాత్మకంగానూ కూడా మంచి విజయం సాధించింది. ఆమె నటనకు కూడా మంచి గుర్తింపు లభించింది."Kangana Ranaut's impressive Bollywood journey". "Kangana Ranaut: Box Office Details and Filmography".  తాగుబోతు పాత్రలో నటించిన కంగనాకు విమర్శకుల నుంచీ ఎన్నో ప్రశంసలు లభించాయి.Sen, Raja (28 April 2006).  ఈ సినిమాలోని  ఆమె నటనకు ఫిలింఫేర్ ఉత్తమ నటి డెబ్యూ పురస్కారంతో పాటు ఇతర పురస్కారాలు కూడా లభించాయి."Kangana Ranaut: celeb bio". 

 వ్యక్తిగత జీవితం 

ముంబైలో అక్క రంగోలీతో కలసి ఉంటారు కంగనా. ఆమె అక్క యాసిడ్ దాడి బాధితురాలు.Shetty-Saha, Shubha (10 March 2014).  ప్రతి ఏటా ఒకసారి తన స్వంత ఊరు భంబ్లాకు వెళ్తారు ఆమె. స్వామి వివేకానంద బోధనలు పాటించే కంగనా ధ్యానమే దేవునికి అసలైన పూజ అని భావిస్తారు.Gupta, Priya (28 October 2013).  శాకాహారి అయిన ఆమె 2013లో  పెటా సంస్థ నిర్వహించిన పోల్ లో భారత హాటెస్ట్ వెజిటేరియన్ గా ఎంపికయ్యారు."Kangana Ranaut, Vidyut Jamwal named PETA's hottest vegetarians".  నటేశ్వర్ నృత్య కళా మందిర్ లో 2009 నుండి కథక్ నేర్చుకుంటున్నారు కంగనా.Pinto, Rochelle (13 September 2013).  సినిమా అంటే మక్కువ ఉన్న కంగనా 2014లో న్యూయార్క్ ఫిలిం అకాడమీలో రెండు నెలల స్క్రీన్ ప్లే రైటింగ్ కోర్సులో చేరారు.Gupta, Priya (9 January 2014). "Don't know if I deserve this stardom: Kangana Ranaut".  

 సినిమాలు, పురస్కారాలు 
కంగనా రనౌత్ సినిమాలు & అవార్డుల జాబితా

 మూలాలు 

వర్గం:1987 జననాలు
వర్గం:జీవిస్తున్న ప్రజలు
వర్గం:హిందీ సినిమా నటీమణులు
వర్గం:పద్మశ్రీ పురస్కారం పొందిన మహిళలు
వర్గం:ఫిలింఫేర్ పురస్కార విజేతలు
వర్గం:ఫిలింఫేర్ అవార్డుల విజేతలు
వర్గం:18వ లోక్‌సభకు ఎన్నికైన మహిళా సభ్యులు
వర్గం:18వ లోక్‌సభ సభ్యులు